Gesin ‘verlig’ oor inhegtenisnemings ná plaasmoord | Maroela Media
Gesin ‘verlig’ oor inhegtenisnemings ná plaasmoord
“Die verligting is groot dat daar so vinnig gevorder is met die saak.”
Só het Susan de Bruyn gereageer op die nuus dat vyf verdagtes in hegtenis geneem is in verband met die moord op haar seun, Deon de Bruyn (25).
“Niks in die lewe kan ons seun aan ons teruggee nie, almal rou nog met verlange. Sy plekkie by ons is leeg.” Deon is verlede Sondag op ŉ plaas naby Komatipoort in Mpumalanga doodgeskiet.
Deon het saam met Estelle Jansen (59), wat vir hom soos ŉ “tweede ma” was, op die plaas Simonsvlei met suikerriet, mango’s en groente geboer. Estelle was in haar kamer toe ŉ man skielik te voorskyn gekom het. Volgens De Bruyn het Estelle met die aanvaller begin stoei en is hulle by die kamerdeur uit. Deon is net bokant die hart geskiet en Estelle is drie keer geskiet.
De Bruyn het haar dank aan die polisie uitgespreek. “Ons dank aan kapt. Louis Stander en Pieter Stander en hulle span van die speurtak by die Komatipoort-polisie asook Securicon se operasionele span. Ons bedank ook die gemeenskap vir hulle ondersteuning.”
Die vyf verdagtes, tussen die ouderdom van 25 en 36 jaar, is verlede week in en om Tonga in Mpumalanga vasgetrek. Die groep mans het reeds in die hof verskyn, en sal Vrydag hulle tweede hofverskyning maak wanneer hulle na verwagting om borgtog sal aansoek doen.
Volgens De Bruyn is Estelle reeds uit die hospitaal ontslaan en sterk sy goed aan.
Deon laat ook sy pa, Deon sr., suster, Amerelda Pohl (27), en ouma, Alida Coetsee, agter. Hy is Vrydag vanuit die NG Kerk Komatipoort begrawe.
Familie soek na vermiste Kaapse sielkundige
Veiligheid by landdroshof skok
Ons is saam met jou dankbaar vir vinnige vordering.
Baie sterkte met als wat jul moet verwerk – innige meegevoel.
En oor ‘n jaar word die plaas onteien sonder vergoeding. Kan die mense wat so graag plase aanval en wit boere vermoor, nie net bietjie wag nie?
MisouSA · 2 jare gelede
More, 26 Junie by Delmas hof.
Ondersteuning vir Smuts Familie moord Balfour.
Kom ondersteun hierdie sterk, Christen familie. Die saak was vanoggend en is uitgestel tot more.
Geen ondersteuners was daar vir vier vermoorde mense se dierbares!
Ons moet MEKAAR ondersteun en TEEN hierdie misdade opstaan!!
Versprei die woord!!
Hierdie familie het twee jong kinders agtergelaat wie nou alleen hulle toekoms moet ingaan.
IEMAND moet opstaan vir hulle en hulle geliefdes!!
Laat JY een van hulle wees wat opstaan!!!
Die beskuldigdes staan net met groot, wye glimlagte …GEEN BEROU!!!!
Susan de Bruyn · 2 jare gelede
Dis wat ons moet doen, byeenkom by die howe, almal moet weet hoe ons voel. Ek sal my kind se memory in almal se gedagtes hou (anders sal sy saak net ongesiens verby gaan)
Ek sal ongelukkig nie daar kan wees nie, maar bid dat die mense van die omgewing daar sal wees.
Ai tog! · 2 jare gelede
Ons huil saam.
1+1 · 2 jare gelede
Waarom is die kerke so stil oor al die gebeure in ons land ?
Die NG Kerk het dan in 1986 al gesê apartheid is sonde en maar net aanhou op die bandwagon ry saam met die regerende Nasionale Party en sinistêre Broederbond. So wat nou gebeur is seker maar wat die NG Kerk en al die ander wat so teen apartheid was, so graag wou hê. Al die wetteloosheid en nonsens in SA is seker maar God se wil, want apartheid en ‘n land wat behoorlik gewerk het, was blykbaar teen die wil van God.
Mense die is presies hoekom ons nerens kom nie, die vorige artikels was 1000+ keer geshare, ons mense vergeet te gou en laat hierdie mense se lewens in die geskiedenis vervaag. Hierdie artikel is nie eers 400 keer geshare nie. Ons moet die goed aanhou share sodat mense onthou en aanhou.